Document ID: 32006R1862

32006R1862
L 358/36
JURNALUL OFÍCIAL AL UNIUNII EUROPENE
REGULAMENTUL (CE) NR. 1862/2006 AL COMISIEI
din 15 decembrie 2006
de modificare a Regulamentului (CE) nr. 622/2003 de stabilire a măsurilor de aplicare a standardelor comune de bază privind siguranța aeriană
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2320/2002 al Parlamentului European și al Consiliului din 16 decembrie 2002 de instituire a unor norme comune în domeniul siguranței aviației civile (1), în special articolul 4 alineatul (2),
întrucât:
(1)
Comisiei i se solicită, în temeiul Regulamentului (CE) nr. 2320/2002, să adopte măsuri pentru punerea în aplicare a standardelor comune de bază pentru siguranța aeriană pe teritoriul Comunității. Regulamentul (CE) nr. 622/2003 al Comisiei din 4 aprilie 2003 de stabilire a măsurilor de aplicare a standardelor commune de bază privind siguranța aeriană (2) a fost primul act care stabilea astfel de măsuri.
(2)
Sunt necesare măsuri pentru ca standardele commune de bază să fie mai precise.
(3)
În ceea ce privește poarta electromagnetică pentru detectarea metalelor (WTMD), cerințele de performanță ar trebui stabilite într-un act. Cu toate acestea standardele, ar trebui să fie reexaminate cu regularitate și cel puțin odată la doi ani pentru a se asigura că acestea reflectă în continuare evoluțiile tehnice.
(4)
Cerințele de performanță pentru WTMD ar trebui considerat un prim pas către armonizarea deplină a specificațiilor tehnice pentru astfel de echipamente. Acestea ar trebui completate cât mai curând posibil cu procedurile armonizate de clasificare, inclusiv condițiile de testare, ale WTMD.
(5)
În conformitate cu Regulamentul (CE) nr. 2320/2002 și pentru a preveni imixtiunile ilegale, măsurile prevăzute în anexa la Regulamentul (CE) nr. 622/2003 ar trebui să fie secrete și nu ar trebui publicate. Aceeași regulă se aplică în mod necesar pentru orice act de modificare.
(6)
Regulamentul (CE) nr. 622/2003 ar trebui să fie modificat în consecință.
(7)
Măsurile prevăzute de prezentul regulament sunt în conformitate cu avizul Comitetului pentru siguranța aviației civile,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 622/2003 se modifică în conformitate cu anexa la prezentul regulament.
Articolul 3 din regulamentul menționat se aplică cu privire la confidențialitatea prezentei anexe.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 decembrie 2006.

Labels: 7
8
15